Tweejariges in Kaapstad vir rookinaseming behandelArgieffoto ŉ Tweejarige tweeling word vir rookinaseming behandel nadat ŉ luguitsuier-waaier Sondag by ŉ huis in Table View in Kaapstad aan die brand geslaan het. “Die tweejariges het in hul kamer geslaap terwyl die versorger buite in die tuin met ŉ vierjarige kind gespeel het,” het Werner Vermaak, woordvoerder van ER24, gesê. “Die versorger het die rook opgemerk en is dadelik in die huis in om die tweeling te red.” Sy moes bystand ontbied omdat sy nie by hulle kon uitkom nie weens die hoeveelheid rook. “Die ouers het by die huis opgedaag en kon die tweeling uit die kamer red voordat die brandweer of paramedici by die toneel opgedaag het,” het Vermaak bygevoeg. Die tweeling is vir geringe rookinaseming behandel en is later na die Mediclinic Milnerton geneem vir waarneming.